กรมชลประทาน ตั้งวอร์รูม ศูนย์ปฏิบัติการเฉพาะกิจ สำนักเครื่องจักรกล แก้ไขและบรรเทาวิกฤติภัยแล้ง
กรมชลประทาน ตั้งวอร์รูม ศูนย์ปฏิบัติการเฉพาะกิจ สำนักเครื่องจักรกล แก้ไขและบรรเทาวิกฤติภัยแล้ง นายทวีศักดิ์ ธนเดโชพล รองอธิบดีกรมชลประทาน เปิดเผยหลังเป็นประธานเปิดศูนย์ปฏิบัติการเฉพาะกิจ สำนักเครื่องจักรกลแก้ไขและบรรเทาวิกฤติภัยแล้ง ปี 62/63" ว่า เนื่องจากหน้าแล้งปีนี้มีปริมาณน้ำเก็บกักน้อยจากฝนตกในปี 2562 มีน้อยกว่าค่าเฉลี่ย โดยเฉพาะอย่างยิ่งในพื้นที่ภาคกลาง รวมถึงการคาดหมายช่วงต้นปี 2563 นี้ จนถึงเดือนพฤษภาคม จะมีฝนตกเฉลี่ยน้อยกว่าค่าปกติเช่นเดียวกัน ทำให้ภาครัฐตั้งศูนย์ฯดังกล่าวนี้ขึ้นเพื่อเป็น wall room ช่วยเหลือด้านภัยแล้งปีนี้โดยเฉพาะ ส่วนกรณีลิ่มความเค็มสถานีสูบน้ำดิบเพื่อผลิตน้ำประปามีผลต่อการผลิตน้ำประปานั้น กรมชลประทานได้แก้ปัญหาอย่างเต็มที่โดยใช้น้ำจากทางตอนบน ทั้งเขื่อนเจ้าพระยาและเขื่อนป่าสักชลสิทธิ์ช่วยผลักดันน้ำเค็ม ช่วยได้อย่างจำกัด เนื่องจากน้ำมีน้อย ต้องใช้น้ำจากแม่น้ำแม่กลองส่วนหนึ่งช่วยดันน้ำเค็มด้วย จึงต้องทำควบคู่ไปกับการบริหารจัดการปิดเปิดประตูระบายน้ำคลองลัดโพธิ์ในช่วงน้ำขึ้นลง ด้วยการปิดประตูในช่วงน้ำขึ้นและยกบานประตูช่วงน้ำทะเลลงเพื่อกระชากความเค็ม โดยกระประปาจะต้องหยุดสูบช่วงดังกล่าวและต้องไปปรับกระบวนการผลิตประปาสำหรับความพร้อมของศูนย์ฯได้เตรียมเครื่องมือเครื่องจักรไปประจำการที่ศูนย์ทั่วประเทศ โดยศูนย์กลางอยู่ที่กรมชลประทาน ปากเกร็ด และอีก 7 ศูนย์อยู่ในภูมิภาค ได้แก่ เชียงใหม่ พิษณุโลก ขอนแก่น นครราชสีมา พระนครศรีอยุธยา นนทบุรี และสงขลา รวมเครื่องมือกว่า 4,300 ชิ้น อาทิ เครื่องสูบน้ำ รถสูบน้ำ เรือขุด รถบรรทุก รถบรรทุกน้ำ รถแทร็กเตอร์ พร้อมทั้งเจ้าหน้าที่เฝ้าระวังและติดตามสถานการณ์น้ำอย่างใกล้ชิดในทุกพื้นที่หากประชาชนต้องการความช่วยเหลือ สามารถแจ้งได้ที่โครงการชลประทานในพื้นที่ หรือสายด่วน 1460 ตลอด 24 ชั่วโมง